Rikunarita-ORG/Wikinium huggingface dataset:
# வன்கலவி

பாலியல் வல்லுறவில் ஈடுபடும் ஆண்
**வன்கலவி** அல்லது **பாலியல் வல்லுறவு** அல்லது **பாலியல் வன்கொடுமை** (Rape) என்பது ஒருவர் இன்னொருவரை அவரது விருப்பத்துக்கு மாறாக கட்டாயப்படுத்தி பாலுறவிற்கு உட்படுத்தும் வன்முறையாகும். பாலியல் வன்முறைகளில் வன்கலவியே மிகவும் மோசமானதாகக் கருதப்படுகிறது. வன்கலவி தொடர்பான சட்டங்கள் நாட்டுக்கு நாடு வேறுபடுகின்றன. சில எல்லாவகையான பாலியல் வன்முறையையும் வன்கலவி என வரையறுக்கின்றன. பெரும்பாலும் பெண்களே வன்கலவிக்கு உட்படுத்தப்படுபவர்களாக உள்ளனர். ஆண் - ஆண் வன்கலவியும் நடைபெறுவதுண்டு. பொதுவாக உலக அளவில் ஆண்களே பாலியியல் வல்லுறவில் அதிகமாக ஈடுபடுகிறார்கள்.

## சட்டம்

பாலியல் வன்கொடுமைகளை தடுக்க இந்திய அரசு பல்வேறு சட்டங்களை கொண்டு வந்துள்ளது.

## இதனையும் காண்க

* குழு பாலியல் வல்லுறவு

## மேற்கோள்கள்
# வான் ஆளுமை

**வான் ஆளுமை** (*Air Supremacy*) வான்படைகளுக்கிடையேயான் போரில் ஒரு நாட்டின் வான்படை எதிரி நாட்டு வான்படையின் மீது முழு அதிக்கம் செலுத்தும் நிலையைக் குறிக்கும். நேட்டோ மற்றும் அமெரிக்க பாதுகாப்புத் துறை அமைச்சகத்தின் வரையறையின் படி "எதிரி நாட்டு வான்படை எந்த பயனுடைய குறுக்கீடும் செய்ய இயலாத நிலை”யை அடைவது வான் ஆளுமை நிலையை அடைவதாகக் கருதப்படுகிறது.

பொதுவாக போரியலில் வான்படைப் போர் நிலவரம் மூன்று வகையாக பிரிக்கப்பட்டுள்ளது:

1. **வான் சமநிலை** (Air Parity) : இரு தரப்பு வான்படைகளும் சமமான பலமுள்ளவையாக உள்ள நிலை. வான்படைகளால் தமது நாட்டு வான்வெளியில் மட்டும் ஆதிக்கம் செலுத்த முடியும்
2. **வான் ஆதிக்கம்** (Air Superiority) : ஒரு தரப்பு வான்படைக்கு ஓரளவு சுதந்திரமாக எதிரி நாட்டு வான்வெளியில் நடவடிக்கைகள் மேற்கொள்ள இயலும். ஆனால் எதிர் தரப்பு வான்படையின் தலையீட்டால் இழப்புகள் நேரலாம்.
3. **வான் ஆளுமை** (Air Supremacy) : ஒரு தரப்பு வான்படைக்கு பொர்க்களத்தின் அனைத்து வான்பகுதிகளிலும் முழு ஆதிக்கம் செலுத்தும் வன்மை கிட்டுகிறது. எதிர்தரப்பு வான்படையால் பயனுள்ள குறுக்கீடு எதுவும் செய்ய இயலாத நிலை உருவாகிறது.

கடற்பகுதியில் வான் ஆளுமைக்கு இணையான நிலை கடல் ஆளுமை எனப்படுகிறது.

## மேற்கோள்கள்

* Defense Technical Information Center பரணிடப்பட்டது 2007-09-30 at the வந்தவழி இயந்திரம்
* Glossary of Nato Definitions
# டைஃபஸ்

**டைஃபஸ்(Typhus)* என்பது ரிக்கெட்சியே வகை பாக்டீரியங்களால் உண்டாகும் நோய்களைக் குறிக்கும் பொதுவான பெயர். பல வகை டைஃபஸ் நோய்கள் உள்ளன. இவற்றின் வேறுபாடு கீழ்க்காணும் அட்டவணையில் தரப்பட்டுள்ளது.

| நோய் | பாக்டீரியம் | நோய்க்கடத்திக் கணுக்காலி | குறிப்புகள் |
| --- | --- | --- | --- |
| கொள்ளை டைஃபஸ் *(Epidemic typhus)* | ரிக்கெட்சியே புரோவாசகீ (*Rickettsia prowazekii*) | மனிதப் பேன் | முன்னொட்டு இல்லாமல் டைஃபஸ் என்ற சொல் கொள்ளை டைஃபஸ் நோயையே குறிக்கும் |
| எலி டைஃபஸ் அல்லது என்டமிக் டைஃபஸ் *(endemic typhus)* | ரிக்கெட்சியே டைஃபி | எலி மீதுள்ள தெள்ளு (பூச்சி) |  |
| ஸ்கிரப் டைஃபஸ் | ஓரியன்சியா சுட்சுகாமுஷி | கொறித்துண்ணி மீதுள்ள சிலந்திப்பேன் *(mites)* | தற்போது இந்நோய் டைஃபஸ் வகையில் வைத்து எண்ணப்படுவதில்லை. |  |
| குயீன்ஸ்லாண்ட் டைஃபஸ் | ரிக்கெட்சியா ஆஸ்ட்ரேலியாலிஸ் | உண்ணி |  |

## மேற்கோள்கள்
# ஜெம்புளூ சண்டை

| ஜெம்புளூ சண்டை
 |
| --- |
| பெல்ஜியம் சண்டையின் (இரண்டாம் உலகப் போர்) பகுதி
 |
|  ஹன்னூட் மற்றும் ஜெம்புளூ சண்டைகள் (வரைபடம்)
 |
|

|  |  |
| --- | --- |
| நாள் | 14 – 15 மே 1940
 |
| இடம் | ஜெம்புளூ மற்றும் அதன் சுற்றுப்புறங்கள் |
|  | கீழ்நிலை உத்தியளவில் பிரெஞ்சு வெற்றி
செய்முறையளவில் ஜெர்மானிய வெற்றி
மேல்நிலை உத்தியளவில் யாருக்கும் வெற்றியில்லை
 |

 |
| பிரிவினர் |
|  பிரான்சு
 |  நாசி ஜெர்மனி
 |
| தளபதிகள், தலைவர்கள் |
|  ரெனே பிரியூ
 |  எரிக் ஹொயப்னர்  விக்டர் வான் ஷ்வெட்லர்
 |
| பலம் |
| 2 கவச டிவிசன்களின் பிரிவுகள் 3 எந்திர டிவிசன்கள் 3 தரைப்படை டிவிசன்கள்
 | 2 பான்சர் (கவச) டிவிசன்கள் 3 தரைப்படை டிவிசன்கள்
 |
| இழப்புகள் |
| டாங்குகள் எண்ணிக்கை தெரியவில்லை ~ 2,000 படைவீரர்கள்
 | எண்ணிக்கை தெளிவாகத் தெரியவில்லை ஜெர்மானிய டாங்குகளில் 33—37 % நாசமாகின 304 மாண்டவர் 413 காயமடைந்தவர் 29 காணாமல் போனவர்
 |

**ஜெம்புளூ சண்டை** (*Battle of Gembloux*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. பெல்ஜியம் சண்டையின் ஒரு பகுதியான இச்சண்டையில் நாசி ஜெர்மனியின் படைகள் பெல்ஜியத்தைத் தாக்கியதால் பிரெஞ்சு முதன்மைப் படைகளை ஆர்டென் காட்டுப் பகுதியிலிருந்து நகர்ந்து பெல்ஜியத்தை நோக்கி விரைந்தன.

மே 10, 1940ல் ஜெர்மானியப் படைகள் பெல்ஜியம் மற்றும் பிரான்சின் மீது இருமுனைத் தாக்குதலைத் தொடங்கின. ஜெர்மனியின் போர் உபாயத் திட்டமான “மஞ்சள் திட்ட” (ஜெர்மன்: Fall Gelb) த்தின்படி பெல்ஜியம் மீதான தாக்குதல் திசை திருப்பும் தாக்குதலாகும். இதன் மூலம் பிரான்சின் முதன்மைப் படைப்பிரிவுகளை பெல்ஜியத்திற்கு வரவழைக்க வேண்டும். அவை பெல்ஜியத்தை அடைந்த பின், அவற்றின் பின்பகுதியில் ஆர்டென் காடு வழியாக ஜெர்மானிய ஆர்மி குரூப் ஏ முக்கியத் தாக்குதல் நடத்த வேண்டுமென்று மஞ்சள் திட்டம் வகுக்கப்பட்டிருந்தது. அதன்படி பிரெஞ்சு முதலாம் ஆர்மியை பெல்ஜியத்துக்கு இழுக்க மே 12ம் தேதி இரண்டு ஜெர்மானிய கவச டிவிசன்கள் பெல்ஜியத்தின் ஹன்னூட் பகுதியைத் தாக்கின. ஹன்னூட் சண்டையில் பிரெஞ்சுப் படைகள் வெற்றியடைந்த பின்னர் ஜெம்புளூ இடைவெளியில் நிறுத்தப்பட்டிருந்த பிரெஞ்சுப் படைகளை ஜெர்மானிய 6வது ஆர்மி தாக்கியது. மே 14, 15 இரு நாட்கள் நடந்த இந்த சண்டையில் ஜெர்மானிய படைகளால் பிரெஞ்சு பாதுப்பாப்பு கோட்டை ஊடுருவ முடியவில்லை. சுற்றிக் கொண்டும் போக முடியவில்லை. இச்சண்டை பிரெஞ்சுப் படைகளுக்கு வெற்றியில் முடிவடைந்தது. ஆனால் ஹன்னூட்டிலும் ஜெம்புளூவிலும் பிரெஞ்சு முதலாம் ஆர்மிக்கு ஏற்பட்ட சேதங்கள் அதன் பலத்தை வெகுவாகக் குறைத்தன. ஜெர்மானியப் படைகளின் ஆர்டென் காட்டுத் தாக்குதலால், அப்படை பின் வாங்கும் வழி அடைபடும் நிலை உண்டானது. எனவே இப்பிரிவு பெல்ஜியத்திலிருந்து பின்வாங்கி லீல் நகருக்குச் சென்றது. மே 28ம் தேதி அங்கு நடந்த சண்டையில் ஜெர்மானியப் படைகளால் முழுதும் தோற்கடிகப்பட்டது. ஜெர்மானிய இருமுனைத் தாக்குதல் எளிதில் வெற்றியடைந்ததால் ஹன்னூட்டிலும், ஜெம்புளூவிலும் பிரெஞ்சுப் படைகள் அடைந்த வெற்றி பயனில்லாமல் போனது.

## அடிக்குறிப்புகள்

## மேற்கோள்கள்
# ஆறாவது காலரா பெருந்தொற்று

*லு பெட்டிட் ஆய்விதழில்* (1912) காலராவைக் கொண்டுவரும் மரணத்தின் படம்.
**ஆறாவது காலரா பெருந்தொற்று** (*sixth cholera pandemic*) (1899-1923) என்பது இந்தியாவில் தொடங்கி 800,000க்கும் அதிகமான மக்களைக் கொன்று, மத்திய கிழக்கு, வட ஆப்பிரிக்கா, கிழக்கு ஐரோப்பா மற்றும் உருசியாவிற்குப் பரவியது.

## வரலாறு

லியோனார்ட் ரோஜர்ஸின் கூற்றுப்படி, அரித்துவார் கும்பமேளாவில் காலரா பெருந்தொற்று முதலில் தோன்றி தொடர்ந்து, பஞ்சாப், ஆப்கானித்தான், பெர்சியா மற்றும் தெற்கு உருசியா வழியாக ஐரோப்பாவிற்குப் பரவியது.

 பிரெஞ்சு நிலப்படம் (1911-ல் வெளியிடப்பட்டது) 1902 முதல் 1910 வரை காலரா தொற்றுநோயின் பாதிப்பினைக் காட்டுகிறது.
அமெரிக்காவில் கடைசியாகக் காலரா 1910-1911-ல் தோன்றியது. நீராவிக் கப்பல் *மோல்ட்கே* காலராவால் பாதிக்கப்பட்டவர்களை நாபொலிருந்து நியூயார்க் நகரத்திற்குக் கொண்டு வந்தது. பத்தொன்பதாம் நூற்றாண்டில் தனிமைப்படுத்தப்பட்ட வசதியாகக் கட்டப்பட்ட ஸ்வின்பர்ன் தீவில் பாதிக்கப்பட்டவர்களை விழிப்புடன் சுகாதார அதிகாரிகள் தனிமைப்படுத்தினர். இவர்களுக்கு இந்த தீவு மருத்துவமனையில் சிகிச்சையளித்த சுகாதார ஊழியர் ஒருவர் உட்பட 11 பேர் இறந்தனர்.

1913ஆம் ஆண்டில், உருமேனியத் தரைப்படை, இரண்டாம் பால்கன் போரின் போது பல்கேரியாவை ஆக்கிரமித்தபோது, காலரா பரவியது. இது 1,600 மேற்பட்ட உயிர் இழப்பினை ஏற்படுத்தியது.

## மேலும் பார்க்கவும்

* காலரா வெடிப்புகள் மற்றும் தொற்றுநோய்கள்

## மேற்கோள்கள்

## மேலும் படிக்க
# டுவைட் டி. ஐசனாவர்

| டுவைட் டேவிட் ஐசனாவர் |
| --- |
|  |
|  |
| ஐக்கிய அமெரிக்காவின் 34வது குடியரசுத் தலைவர் |
| **பதவியில்** ஜனவரி 20, 1953 – ஜனவரி 20, 1961 |
| துணை அதிபர் | ரிச்சர்ட் நிக்சன் |
| முன்னையவர் | ஹாரி ட்ரூமன் |
| பின்னவர் | ஜான் கென்னடி |
| 1வது Supreme Allied Commander Europe |
| **பதவியில்** ஏப்ரல் 2, 1951 – மே 30, 1952 |
| பின்னவர் | ஜெனரல் மாத்தியு ரிஜ்வே |
|  |
| தனிப்பட்ட விவரங்கள் |
| பிறப்பு | (1890-10-14)அக்டோபர் 14, 1890 டெனிசன், டெக்சஸ்,  ஐக்கிய அமெரிக்கா |
| இறப்பு | மார்ச்சு 28, 1969(1969-03-28) (அகவை 78) வாஷிங்டன், டி.சி.,  ஐக்கிய அமெரிக்கா |
| தேசியம் | ஐக்கிய அமெரிக்கா |
| அரசியல் கட்சி | குடியரசுக் கட்சி |
| துணைவர் | மேமி ஐசனாவர் |
| முன்னாள் மாணவர் | ஐக்கிய அமெரிக்க இராணுவ அகாடெமி மேற்கு திக்கு, நியூ யோர்க், ஐக்கிய அமெரிக்கா |
| பணி | இராணுவ வீரர் |
| சமயம் | பிரெஸ்பிடேரியன் |
| விருதுகள் | Army Distinguished Service Medal with four oak leaf clusters, Legion of Merit, Order of the Bath, Order of Merit, Legion of Honor (partial list) |
| கையெழுத்து |  |
| இராணுவ சேவை |
| கிளை/சேவை | ஐக்கிய அமெரிக்க இராணுவம் |
| சேவை ஆண்டுகள் | 1915–1953, 1961–1969 |
| தரம் | படைத்துரை கெனரல் |
| கட்டளை | ஐரோப்பா |
| போர்கள்/யுத்தங்கள் | இரண்டாம் உலகப் போர் |
|  |

**டுவைட் டேவிட் ஐசனாவர்** (*Dwight David Eisenhower*; அக்டோபர் 14, 1890 - மார்ச் 28, 1969) 1953 முதல் 1961 வரை ஐக்கிய அமெரிக்காவின் 34ஆவது குடியரசுத் தலைவராக இருந்தார். இரண்டாம் உலகப் போரில் நட்பு அணி இராணுவத்தின் சிறந்த தலைவர் ஆவார். தலைவராக இருக்கும்பொழுது இவர் கொரியப் போரை நிறுத்தினார். இடைமாநில நெடுஞ்சாலை முறையும் அமெரிக்காவின் விண்வெளி திட்டமும் இவராலேயே தொடங்கப்பட்டன.

## மேற்கோள்கள்
# பெரஸ்ட்ரோயிகா

перестройка| உருசியச் சொல் |
| *Perestroika* poster |
| எழுத்துப்பெயர்ப்பு | perestroika |
| தமிழ் மொழிபெயர்ப்பு |  *மறுவடிவமைப்பு*
 |
| ஆங்கில மொழிபெயர்ப்பு | *restructuring, rebuilding*
 |

**பெரஸ்ட்ரோயிகா** அல்லது **மறுவடிவமைப்பு** என்பது சோவியத் ஒன்றியப் பொதுவுடைமைக் கட்சியில் 1980களில் கொண்டுவரப்பட்ட ஒரு அரசியல் இயக்கம். சோவியத் தலைவர் மிகேல் கார்பச்சேவ் இதனுடன் பெரிதும் தொடர்புடையவர். சோவியத்தின் அரசியல் மற்றும் பொருளாதாரக் கொள்கையை மறுவடிவமைப்பு செய்வதாய் இது அமைந்தது.

பெரஸ்ட்ரோயிகாவே சோவியத் கூட்டமைப்பு உடையக் காரணமாக சொல்லப்படுகிறது. அது மட்டுமின்றி பனிப்போர் முடிவு மற்றம் கிழக்கு ஐரோப்பாவில் 1989 ஆம் ஆண்டில் ஏற்பட்ட புரட்சிக்கும் இது காரணமாக சொல்லப்படுகிறது.
# கருவிப்பட்டை

Toolbar from gedit on Ubuntu
**கருவிப்பட்டை** (ஒலிப்பு) செயலி அல்லது இயக்குதளம் ஒன்றின் வரைப்பட பயனர் இடைமுகப்பில் செயற்பாடுகளை இயக்குவதற்கான படவுருக்களின் வரிசை. எ.கா உலாவிகளில் இருக்கு முன், பின், வீடு, குறித்துவை போன்ற பொத்தான்களைக் கொண்டு ஒரு கருவிப்பட்டை உண்டு. பொதுவாக எல்லாதரப்பட்ட செயலிகளிலும் கருவிப்பட்டைகள் உண்டு.

## நிரலாக்கத்தில் கருவிப்பட்டை

வலைச் செயலிகளில் கருவிப்பட்டியை அமைக்க யேகுவேரி, எக்சு.ரி.யே.எசு போன்ற யாவாசிகிரிப்டு நிரலகங்களைப் பயன்படுத்தலாம்.

## மேற்கோள்கள்
# தெறாடி

தெறாடிகள் மற்றும் சுரிகைகள் தரணி *கிராண்ட் துர்க்* இன் தளத்தில் வைக்கப்பட்டுள்ளன
ஒரு **தெறாடி**(musket) என்பது 16 ஆம் நூற்றாண்டின் முற்பகுதியில் ஒரு சீர்குழல் ஆயுதமாகத் தோன்றிய ஒரு முகவாய் தாணிக்கப்பட்ட நீண்ட சுடுகலனாகும், முதலில் கொக்கிக்குழலின் கனமான விருத்தாக வந்த இது, கனமான கவசத்தை ஊடுருவக்கூடிய இயல்பைக் கொண்டது ஆகும். 16 ஆம் நூற்றாண்டின் நடுப்பகுதியில், கனமான கவசம் குறைந்துவிட்டதால் இந்த வகை தெறாடி பயன்பாட்டில் இல்லை, ஆனால் திரியள் செந்தரமாக மாறியதால், தெறாடி  என்ற சொல்லானது ஒரு நீண்ட அனற்கலள் கொண்ட சுடுகலனிற்கான பெயராக 19 ஆம் நூற்றாண்டின் நடுப்பகுதி வரை அதன் வழித்தோன்றல்கள் மூலம் தொடர்ந்தது.

1835 ஆம் ஆண்டில் காசிமிர் இலெஃவசெக்சுஅறிமுகப்படுத்திய வெடிப்பொதியிட்ட வெந்-தாணித்தல் சுடுகலன்கள், 1849 ஆம் ஆண்டில் கிளாட்-எட்டியென் மினியால் புதுப்புனையப்பட்ட மினியே குண்டு மற்றும்1854 ஆம் ஆண்டில் வோல்கானிக் ரிப்பீட்டிங் ஆர்ம்சு என்ற நிறுவனத்தால் விளைவிக்கப்பட்ட முதல் நம்பகமான மீளடி சுடுகலன்கள் ஆகியவற்றின் விளைவாக மரையிடப்பட்ட தெறாடிகள் (புத்தியல் சொற்களில் **துமுக்கிகள்** என்று அழைக்கப்படுபவை) பொதுவானதாக மாறியபோது, 19 ஆம் நூற்றாண்டில் இந்த பாணி தெறாடி ஓய்வு பெற்றது. மீளடி சுடுகலன்கள் பொதுவானதாகிவிட்டதால், அவை வெறுமனே "*துமுக்கிகள்*" என்று அழைக்கப்பட்டன, இது தெறாடியின் ஊழியை முடிவுக்குக் கொண்டுவந்தது.

## சொற்பிறப்பியல்

 அனற்கலள்பொறிமுறை
ஆங்கிலச் சொற்பிறப்பியல் அகராதியின் கூற்றுப்படி, வேட்டெஃகங்கள் பெரும்பாலும் விலங்குகளின் பெய்ராஅல் பெயரிடப்பட்டன, மேலும் Musket என்ற சொல் பிரஞ்சு வார்த்தையான *mousquette*லிருந்து பெறப்பட்டது, இது ஒரு ஆண் சிட்டுப்பருந்துக்கான பெயர். ஒரு மாற்றுக் கோட்பாடு என்னவென்றால், 16 ஆம் நூற்றாண்டின் பிரெஞ்சு *mousquet*, *-ette*, இத்தாலிய *moschetto*, *-etta*விலிருந்து பெறப்பட்டது, அதாவது ஒரு எந்திரவில் இன் அம்பு. இத்தாலிய *moschetto* என்பது *mosca*, ஒரு இலையான் ஆகும்.

தமிழ்ச்சொல்லான தெறாடியின் சொற்பிறப்பு மூன்று சொற்களின் - தெறு + ஆடு + இ - கூட்டுச் சொல்லாகும். **தெறு** - சுடு; **ஆடு**- கொல் (*இச்சொல்லுக்கு மட்டும் தமிழில் நூற்றுக்கும் மேற்பட்ட பொருள் இருக்கிறது*); **இ** - விகுதி. இதன் பொருள் **சுட்டுக் கொல்லப் பயன்படும் ஓர் கருவி** என்பதாகும்.

## குறிப்புகள்

## வெளி இணைப்புகள்

* பல்வேறு விதமான தெறாடிகளின் வரலாறு
* Infantry Tactics During the Napoleonic wars – Musketry
* கொக்கிக்குழல் & திரியியக்க தெறாடி பக்கம்
* தெறாடி, சுரிகை மற்றும் வாள்
*
# உருளை பூட்டுதல்

**பூட்டும் உருளைகளைக்** கொண்டிருக்கும் வளி-இயக்க குழலாசனம்

\* மஞ்சள்: பொதியுறை

\* மந்த நீலம்: உந்துத் தண்டுக்குழலுடன் துமுக்கிக்குழல்

\* மந்த செம்மஞ்சள்: தோட்டா

\* திட செம்மஞ்சள்: வளி-உந்துத் தண்டு

\* சிகப்பு: நழுவி/பின்னடைப்பு

\* ஊதா: பூட்டும் உருளைகள்

\* பச்சை: பூட்டும் துண்டு

\* திட நீலம்: ஆணி

\* கருப்பு: வாங்கி
சுடுகலன் இயக்க அமைப்புகளில், **உருளை பூட்டுதல்** எனும் சொல்லானது, உருளைகளைக் கொண்டு ஆணியை பூட்டுவதை குறிக்கும். இந்த முறையை பிரயோகிக்கும் சில எடுத்துக்காட்டுகள் எம்.ஜி.42, ரெயின்மெட்டல் எம்.ஜி. 3 எந்திரத் துப்பாக்கிகள், மற்றும் சி.சட். 52 கைத்துப்பாக்கி.

எச்.கே. ஜி3-யில் இருக்கும் உருளை-தாமத பின்தள்ளுதல் இயக்கத்திலும் இதே போன்ற உருளைகளை பயன்படுத்துவதால், சிலநேரம் தவறுதலாக இதையும் உருளை பூட்டுதல் என்பர், ஆனால் உருளை-தாமத பின்தள்ளுதலில் ஆணியும் பூட்டப் படுவதில்லை, குழலின் பின்னுதைப்பும் இருப்பதில்லை.

## இயங்குமுறை விளக்கம்

### பாகங்களும் இரும்பிதழும்

பூட்டிய நிலையில் உள்ள - குழல், நழுவி மற்றும் பூட்டும்-துண்டு
சி.சட். 52 கைத்துப்பாக்கி உருளைப் பூட்டை பிரயோகிக்கிறது, நழுவி, குழல், பூட்டும்-துண்டு மற்றும் உருளைகள் இங்கே காணலாம். இயல்பாக, பின்னுதைப்புச் சுருள்வில் பூட்டும்-துண்டை பின்பக்கமாக தள்ளும், இதனால் இது குழலையும் பின்தள்ளி, பூட்டும்-உருளைகளை அதன் குழிகளுக்குள்ளேயே பிடித்து வைக்கிறது. (இங்கே சில படங்களில், பின்னுதைப்புச் சுருள்வில் கழற்றப்பட்டு இருக்கும்)

துப்பாக்கி சுடப்படுகையில், குழல், நழுவி மற்றும் பூட்டும்-துண்டு (படத்தின் வலது பக்கத்தில்) ஆகியவை ஒரு சற்றே பின்பக்கமாக நகரும், அப்போது பூட்டும்-துண்டு மட்டும் சட்டத்தின்மேல் இருக்கும் ஒரு இரும்பிதழால் தடுத்து நிறுத்தப்படும். (படத்தில் இடப் பக்கத்தில் தடுக்கும் இரும்பு-இதழை ஒரு குச்சியால் சுட்டிக் காட்டப்பட்டுள்ளது).

### பூட்டு அவிழ்தல் / விடுவிப்பு

இரும்பிதழால் பூட்டும்-துண்டு நிறுத்தப்பட்ட பின்பு; நழுவியும் உருளைகளும், பூட்டும்-துண்டின் குழியான பகுதியை அடையும் வரை, தொடர்ந்து பின்னோக்கி நகரும். அதன்பிறகு உருளைகள் உள்பக்கமாக நகர்ந்து, நழுவியை குழலில் இருந்து  விடுவிக்கும்.

* பூட்டை அவிழ்க்கும் இரும்பிதழ்.
* பூட்டு அவிழ்தலின் துவக்கம்
* முழுமையாக அவிழ்ந்த / திறக்கப்பட்ட நிலை

### முன்நகர்வு இயக்கம்

அதேவேளையில், பூட்டும்-துண்டால் குழல் நிறுத்தப்படும். பின்னுதைப்புச் சுருள்வில்லின் அழுத்தத்திற்கு எதிரான உந்தம், நழுவியை முன்பக்கமாக செலுத்தும். மற்ற வடிவமைப்புகளைப் போலவே முன்னோக்கிய நகர்வின்போது, சேமகத்தில் இருந்து ஒரு புதிய வெடிபொதியை நழுவி பிரித்தெடுத்துச் செல்லும்.

நழுவி முன்னோக்கி நகர்கையில், பூட்டும்-துண்டு வெளித்தள்ளும் அழுத்தத்தை உருளைகளின் மீது செலுத்தும். உருளைகளின் குழிகளை அடைந்தவுடன், பூட்டும்-துண்டு உருளைகளை அக் குழிகளுக்குள் தள்ளிவிட்டு, பூட்டும்-துண்டு முன்நகர்ந்து நழுவியின் குழிக்குள் பதிந்து, நழுவியை மீண்டும் குழலோடு பூட்டுகிறது. குழலும் நழுவியும் சற்று முன்நகர்ந்து நின்றபின், அடுத்த சுழற்சிக்கு தயாராகிவிடும்.

## மேற்கோள்கள்
# துமுக்கிக் குழல்

1944-ல் உபயோகிக்கப்பட்ட ஐக்கிய அமெரிக்காவின் 240மி.மீ. தெறோச்சி.
**துமுக்கிக் குழல்** என்பது உலோகத்தால் ஆன ஓர் குழாய் ஆகும். அதிக வேகத்தில், எறியத்தை ஒரு முனையிலிருந்து வெளியே ஏவுவதற்கு ஏதுவாக, இதனுள் விரைந்து விரிவடையும் வாயுக்கள் வெளியிடப்படும். குழல்கள் சுடுகலன்கள் மற்றும் சேணேவி வகைகளின் ஒரு பகுதியாகும்.

## கட்டுமானம்

ஒரு துப்பாக்கிக் குழல் என்பது, உந்துபொருட்களால் உருவாகும் விரிவடையக்கூடிய வாயுக்களை தாக்குப்பிடிக்க வல்லதாகவும், அவ்வாயுக்கள் எறியத்தை உகந்த சன்னவாய் திசைவேகத்தில் வெளியேற்றுவதை உறுதிசெய்யும் வகையிலும் இருத்தல் வேண்டும்.

முற்கால சுடுகலன்கள் வாய்வழியாக குண்டேற்றப்பட்டு, வெடிமருந்து இட்டு, பிறகு வெடிக்க வைக்கப்பட்டது. இதனால் சுடும்-வேகத்தின் விகிதம் குறைந்தது. பின்வழியாக குண்டேற்றப்படுபவை அதிகமான சுடும்-வேக விகிதத்தை அளித்தன. முற்கால பின்வழி-குண்டேற்ற துப்பாக்கிகளில், வெளியேறும் வாயுக்கள், குழலின் பின்புறத்தில் கசிந்து, சன்னத்தின் திசைவேகத்தை குறைத்தது. ஆனால் 19-ஆம் நூற்றாண்டில், ஸ்திரமான இயந்திர பூட்டுகள் கண்டுபிடிக்கப்பட்டு, அதைக்கொண்டு சுடுகலனின்  பின்புறத்தை அடைத்து, இந்த பிரச்சனையை தீர்த்தனர்.

  மரையிடாக் குழல்
  மரையிட்டது, A = மேட்டின் விட்டம், B = பள்ளத்தின் விட்டம்
  பல்கோண துளை

## மேலும் பார்க்க

* குழல் புகைபோக்கி
* குழற்கயிறு
* பீரங்கி
* சேணேவி
* சன்னவாய்
* பல்கோண மரையிடுதல்
* மரையிடுதல்
* Slug barrel
* மரையிடாக் குழல் / வழுக்குத்துளை

## மேற்கோள்கள்
# தோல்விகளுக்கு இடையிலான சராசரி நேரம்

**தோல்விகளுக்கிடையேயான சராசரி நேரம்** ( **ஆங்:Mean time between failures (MTBF)** ) என்பது ஒர் அமைப்பின் வழக்கமான செயல்பாட்டின் போது ஒரு இயந்திர அல்லது மின்னணு அமைப்பின் உள்ளார்ந்த தோல்விகளுக்கு இடையே கணிக்கப்படும் நேரம் ஆகும். MTBF என்பது அமைப்பு/இயந்திரத்தின் தோல்விகளுக்கு இடையேயான எண்கணித சராசரி (சராசரி) நேரமாக கணக்கிடப்படலாம். பழுதுபார்க்கக்கூடிய அமைப்புகளுக்கு இந்த சொல் பயன்படுத்தப்படுகிறது, அதே நேரத்தில் **தோல்விக்கான சராசரி நேரம்** ( **ஆங்: Mean time to failure (MTTF)** ) என்பது பழுதுபார்க்க முடியாத அமைப்பில் தோல்விக்காக எதிர்பார்க்கப்படும் நேரத்தைக் குறிக்கிறது.

MTBF இன் வரையறை என்பது தோல்வியாகக் கருதப்படும் வரையறையைப் பொறுத்தது. சிக்கலான, பழுதுபார்க்கக்கூடிய அமைப்புகளுக்கு, தோல்விகள் வடிவமைப்பு நிலைமைகளுக்கு அப்பாற்பட்டதாகக் கருதப்படுகின்றன, இது அமைப்பினை/இயந்திரத்தினை சேவையிலிருந்து நீக்கி, பழுதுபார்க்கும் நிலையில் வைக்கிறது. பழுதுபார்க்கமுடியா நிலையில் விட்டுச் செல்லக்கூடிய அல்லது பராமரிக்கப்படக்கூடிய தோல்விகள், மற்றும் அமைப்பினை/இயந்திரத்தினை சேவைக்கு வெளியே வைக்காதவை, ஆகியன இந்த வரையறையின் கீழ் தோல்விகளாகக் கருதப்படுவதில்லை. கூடுதலாக, வழக்கமான திட்டமிடப்பட்ட பராமரிப்பு அல்லது சரக்குக் கட்டுப்பாட்டிற்காக எடுக்கப்பட்ட அலகுகள் தோல்வியின் வரையறைக்குள் கருதப்படுவதில்லை. MTBF அதிகமாக இருந்தால், ஒரு அமைப்பு தோல்வியடைவதற்கு முன்பு நீண்ட நேரம் வேலை செய்யும்.

## கண்ணோட்டம்

தோல்விகளுக்கு இடையேயான சராசரி நேரம் (MTBF) என்பது பழுதுபார்க்கக்கூடிய அமைப்பிற்கான இரண்டு தோல்விகளுக்கு இடையே எதிர்பார்க்கப்படும் நேரத்தை விவரிக்கிறது. எடுத்துக்காட்டாக, 0 நேரத்தில் சரியாகச் செயல்படத் தொடங்கும் ஒரே மாதிரியான மூன்று அமைப்புகள் அனைத்தும் தோல்வியடையும் வரை செயல்படும். முதல் அமைப்பு 100 மணி நேரத்திற்குப் பிறகு தோல்வியடைகிறது, இரண்டாவது 120 மணி நேரத்திற்குப் பிறகு மற்றும் மூன்றாவது 130 மணி நேரத்திற்குப் பிறகும் தோல்விடைகிறது. அமைப்புகளின் MTBF என்பது மூன்று தோல்வி நேரங்களின் சராசரி, இது 116.667 மணிநேரம் ஆகும். அமைப்பு பழுதுபார்க்க முடியாததாக இருந்தால், அவற்றின் MTTF 116.667 மணிநேரமாக இருக்கும்.

பொதுவாக, MTBF என்பது இங்கே கோடிட்டுக் காட்டப்பட்டுள்ளபடி செயல்பாட்டின் போது பழுதுபார்க்கக்கூடிய அமைப்பின் இரண்டு தோல்வி நிலைகளுக்கு இடையே உள்ள "செயல்படும்-காலம்" ஆகும்:

ஒவ்வொரு கவனிப்புக்கும், "செயலற்ற நேரம்" என்பது அது கீழே சென்ற உடனடி நேரமாகும், இது மேலே சென்ற தருணத்திற்குப் பிறகு (அதாவது பெரியது) "செயல்படக்கூடிய நேரம்". வித்தியாசம் ("செயலற்ற நேரம்" கழித்தல் "செயல்படக்கூடிய நேரம்") என்பது இந்த இரண்டு நிகழ்வுகளுக்கு இடையே செயல்படும் நேரமாகும்.

மேலே உள்ள படத்தைக் குறிப்பிடுவதன் மூலம், ஒரு கூறுகளின் MTBF என்பது கவனிக்கப்பட்ட தோல்விகளின் எண்ணிக்கையால் வகுக்கப்படும் செயல்பாட்டு காலங்களின் நீளங்களின் கூட்டுத்தொகையாகும்:

 WIKINIUM\_MATH\_PH\_0
இதே முறையில், சராசரி செயலிழப்பு நேரம் (MDT) என வரையறுக்கலாம்

 WIKINIUM\_MATH\_PH\_2
## மேலும் பார்க்கவும்

## சான்றுகள்

## வெளிப்புற இணைப்புகள்

* "Reliability and Availability Basics". EventHelix.
* Speaks, Scott (2005). "Reliability and MTBF Overview" (PDF). Vicor Reliability Engineering.
* "Failure Rates, MTBF, and All That". MathPages.
* "Simple Guide to MTBF: What It Is and When To use It". Road to Reliability. 10 December 2021. Archived from the original on 5 மே 2023. Retrieved 29 அக்டோபர் 2023.
* "What is Mean Time to Failure and How Do We Calculate?". NEXGEN.
# மீனியே தோட்டா

மீனியே தோட்டாக்கள்
மேற்கு விர்ஜினியாவின் ஹார்பெர்சு ஃபெறியில் இருந்த 1855 மீனியே தோட்டாவின் வடிவம்
**மீனியே தோட்டா** அல்லது **மீனி பந்து** என்பது ஒரு வகையான வாய்வழிக் குண்டேற்ற, நிலையான-சுழற்சியுடைய, மரையிடப்பட்ட தோட்டா ஆகும். மீனியே புரிதுமுக்கியின் கண்டுபிடிப்பாளரான கிளோது-எட்டியன் மீனியே, இந்த தோட்டாவையும் வடிவமைத்ததால், இதற்கு அவரின் பெயரையே சூட்டிவிட்டனர்.

## வடிவமைப்பு

மீனியே தோட்டா, மூன்று எண்ணெயத்தடவிய வெளிப்புற பொளிவாயும், தோட்டாவின் அடியில் கூம்பு வடிவ வெற்றிடத்தைக் கொண்டிருக்கும், ஒரு கூம்பு வடிவ தோட்டா ஆகும்.

## மேற்கோள்கள்

## மேலும் பார்க்க

* மரையிடுதல்
* மூடியடி இயக்கம்
* அக எறியியல்
* வெடிமருந்து
* வாய்வழி குண்டேற்றுதல்
* சன்னவாய்
* துமுக்கிக் குழல்
* எறியம்
# கிர்பன்

|  கிர்பன்  |
| --- |
| ஒரு கிர்பனும் (மேல்) அதன் உறையும் |
| வகை | வாள் |
| அமைக்கப்பட்ட நாடு | பஞ்சாப் பகுதி, மத்தியகால இந்தியா |
| அளவீடுகள் |
| நீளம் | எந்த அளவும் |
|

---

 |
| வாள் வகை | கூர்மையானது |

**கிர்பன்** (Kirpan) என்பது சீக்கியர்களால் சுமக்கப்படும் ஒரு குறுவாளாகும். இது 1699 ஆம் ஆண்டில் குரு கோவிந்த் சிங் கொடுத்த ஒரு மதக் கட்டளையின் ஒரு பகுதியாகும். அதில் அவர் சீக்கியர்களுக்கு ஒரு விருப்பத்தை வழங்கினார். அவர்கள் ஏற்றுக்கொண்டால் அவர்கள் விசுவாசத்தின் ஐந்து பொருட்களை தன்னுடன் எல்லா நேரங்களிலும் அணிய வேண்டும் (ஐந்து பொருட்களில் குறுவாளுடன் வெட்டப்படாத முடி, முடிக்கு ஒரு மர சீப்பு, ஒரு இரும்பு வளையல், 100% பருத்தியினாலான உள்ளாடை, (எலாஸ்டிக் இருக்கக்கூடாது) போன்றவை)

## சொற்பிறப்பியல்

பஞ்சாபி வார்த்தையில் கிர்பான் என்ற சொல் இரண்டு வேர்களைக் கொண்டுள்ளது. கிருபா என்றால் கருணை" என்றும், ஆன் என்றால் "மரியாதை" அல்லது "கண்ணியம்" எனப்பொருள்படும்.

## அளவு

கிர்பான்கள் வளைந்தும் கூர்மையாகவும் இருக்க வேண்டும். மேலும், கிர்பான்கள் எஃகு அல்லது இரும்பினால் செய்யப்பட்டிருக்க வேண்டும்.

## சட்டபூர்வ அனுமதி

நவீன காலங்களில், சீக்கியர்கள் ஆயுதங்கள் எடுத்துச்செல்வது மீதான தடைகள் காரணமாக இதை எடுத்துச் செல்ல அனுமதிப்பது பற்றி விவாதம் நடந்து வருகிறது. சில நாடுகள் சீக்கியர்களுக்கு இதை எடுத்துச் செல்வதை அனுமதிக்கின்றன.

வணிக ரீதியான விமானங்களில் கிர்பான்களை எடுத்துச் செல்ல அனுமதிக்கலாமா அல்லது பாதுகாப்பு செயல்படுத்தப்படும் பகுதிகளுக்கு செல்லலாமா என்பது போன்ற சட்டப்பூர்வமாக கண்டிப்பாக இல்லாத பிற சிக்கல்கள் எழுகின்றன

## குறிப்புகள்

## வெளி இணைப்புகள்

விக்கிமீடியா பொதுவகத்தில்,
 Kirpans
என்பதில் ஊடகங்கள் உள்ளன.

* Explaining what the Kirpan is to a Non-Sikh.
* Press release VDPA Human Rights Conference, Vienna, Austria
* Sword in Sikhism பரணிடப்பட்டது 2021-01-24 at the வந்தவழி இயந்திரம்
* About the 5 K´s
# பிச்சுவா

|  பிச்சுவா  |
| --- |
|  |
| வகை | குத்துவாள் |
| அமைக்கப்பட்ட நாடு | இந்தியத் துணைக்கண்டம் |

**பிச்சுவா** (**Bichuwa** அல்லது **bichawa** ( இந்தி: बिछुवा , உருது: بچھوا ) என்பது இந்திய துணைகண்டத்தில் தோன்றிய ஒரு குத்துவாள் ஆகும். இது அலை போன்று வலைந்த குறுகிய கூர்மையான கத்தியாகும். தேள் கொடுக்கை ஒத்த இதன் தோற்றத்தால் இதற்கு இந்திப் பெயரான *பிச்சுவா* என்ற பெயர் உண்டானது. இந்தக் கத்தியானது தென்னிந்திய திராவிடர்கள் உருவாக்கிய ஆயுதமான மட்டுவு அல்லது *ஹார்ன் டாகரை* அடிப்படையாகக் கொண்டு உருவாக்கப்பட்ட ஆயுதமாகும். மேலும் பிச்சுவா கத்தியானது எருமைக் கொம்பின் வடிவத்தை தன்னகத்தே கொண்ட கத்தி ஆகும். பிசுவாவின் துவக்கக்கால எடுத்துக்காட்டுகளானது, இடைக்காலத்தில் தென்னிந்தியாவில் நிலவிய விஜயநகர பேரரசில் இருந்து கிடைக்கிறது. இதைத் தயாரிப்பது ஒப்பீட்டளவில் எளிதானது என்பதால், 20 ஆம் நூற்றாண்டிலும் பிச்சுவா ஒரு அலங்காரக் குத்துவாளாகத் தொடர்கிறது.

## அமைப்பும் பயன்பாடும்

பிச்சுவா கத்தியானது பொதுவாக லேசாக வளைந்த வெட்டுப் பகுதியைக் கொண்டு இருக்கும். இது பொதுவாக சுமார் 30 சென்டிமீட்டர் நீளமுடையதாக இருக்கும். சில பிச்சுவாக்கள் கைப்பிடியில் கைவிரல்களை பாதுகாக்கும் கண்ணிகளைக் கொண்டிருக்கும். தென்னிந்தியாவில் மத்தியக் காலத்தில் காணப்பட்ட பிச்சுவாக்களின் கைப்பிடியில் யாளியின் உருவத்தைக் கொண்டு வேலைப்பாடு செய்யப்பட்டிருக்கும். சில பிச்சுவாக்கள் ஒன்றுக்கும் மேற்பட்ட தகடுகளைக் கொண்டதாக இருக்கும்.

இந்த ஆயுதத்தில் சிறியவற்றை இடுப்பில் எளிதாக மறைத்துவைத்துக் கொள்வர். பாக் நாகாவுடன் இணைந்தவாறு உள்ள பிச்சுவாக்கள் உண்டு. பிச்சுவாவின் கைப்பிடியில் பாக் நாகா நகங்கள் சேர்க்கப்பட்தாகவோ அல்லது பாக்நாதாகவில் பிச்சுவா கத்தி இணைக்கப்பட்டதாகவோ இருக்கும். இந்த இந்த கலவையான ஆயுதமானது, *பிச்சுவா பாக் நாகா* என அழைக்கப்படும். 17ஆம் நூற்றாண்டில் மராத்திய தலைவரான சிவாஜியால் அப்சல் கானை படுகொலை செய்ய இது பயன்படுத்தப்பட்டது. சிவாஜியின் ஆயுதமானது *பவானி* அல்லது "உயிர் கொடுப்பான்" என்ற பெயரால் அழைக்கப்பட்டது. ஆனால் இது அவரது வாளின் பெயர் என்று சில தகவல்கள் தெரிவிக்கின்றன.

## குறிப்புகள்

* George Cameron Stone: *A Glossary of the Construction, Decoration, and Use of Arms and Armor in All Countries and In All Times* (1934)
* Dr Tobias Capwell (2009). *The World Encyclopedia Of Knives, Daggers And Bayonets*. Anness Publishing.